Universitato Konkuk

La Universitato Konkuk (koree 건국대학교) estas privata universitato en Sud-Koreio. Ĝi estas unu el 36 universitatoj en Seulo. Ĝi ankaŭ havas duan kampuson en Ĉongĝuo. La universitato fokusiĝas al teknologio, scienco kaj esplorado. Priskribo La historio de la universitato komenciĝas per ĝia fondo en 1949 kiel la Chosun Lernejo de Politiko (조선정치학관) por la trejnado de estontaj politikaj gvidantoj. Dek tri jarojn poste, ĝi estis renomita Konkuk (建國, signifante "konstrui la landon"). La kampuso de Seulo konsistas el dek kvin altlernejoj, sesdek kvar fakoj, kaj dek unu profesiaj altlernejoj. La kampuso de Chungju konsistas el kvin altlernejoj kaj tridek ses fakoj. Entute 25 700 studentoj estas enskribitaj en ĉi tiuj du kampusoj. Unu el la distingaj trajtoj de la Universitato Konkuk estas la granda nombro da ŝtonoj (proksimume 1,5 metroj je 2 metroj) el multaj landoj tra la mondo. La ĉefaj aksoj de la universitato estas vicitaj, ambaŭflanke, per ĉi tiuj ŝtonoj, el kiuj ĉiu portas surskribon - ofte moton, poemon aŭ citaĵon el literatura verko - kiu ilustras ion gravan pri la donacanto. Referencoj Eksteraj ligiloj Universitato Konkuk - Oficiala retejo (in English) Universitato Konkuk - Glocal Kampuso